Diari Oficial de la Generalitat Valenciana


Sumari del DOGV 8064, del 16-06-2017 (2017/5290)

Extracte de la Resolució de 8 de juny de 2017, de la Conselleria de Sanitat Universal i Salut Pública, per la qual es convoca una beca per a la realització de pràctiques professionals en matèria d'innovació en salut en la Direcció General d'Investigació, Innovació, Tecnologia i Qualitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8064

Data del DOGV
:   16-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5290


Data del document
:   08-06-2017

Organisme emissor
:   Conselleria de Sanitat Universal i Salut Pública

Tipus de document
:   Extracte

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

Extracte de la Resolució de 8 de juny de 2017, de la Conselleria de Sanitat Universal i Salut Pública, per la qual es convoca una beca per a la realització de pràctiques professionals en matèria d'innovació en salut en la Direcció General d'Investigació, Innovació, Tecnologia i Qualitat. [2017/5290]  
BDNS (identif.): 350811.  
D'acord amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions http://www.pap.minhap.gob.es/bdnstrans/index  
  
Primer. Persones beneficiàries  
Les persones que estiguen en possessió d'alguna de les titulacions superiors universitàries següents: Medicina, Farmàcia, Biologia, Bioquímica, Ciències Biomèdiques, Enginyeria Biomèdica, Biotecnologia, Enginyeria en Informàtica, Estadística, Estadística Aplicada, Matemàtiques, Ciències Ambientals, Enginyeria Industrial, Enginyeria en Telecomunicacions, Enginyeria Química Industrial, Enginyeria en Tecnologies Industrials, Química, Física, Ciència i Tecnologia d'Aliments, Informació i Documentació, Economia i Administració i Direcció d'Empreses. A més, hauran de complir els requisits generals establits en l'article 4 de l'Ordre 7/2016, de 31 d'agost, de la Conselleria de Sanitat Universal i Salut Pública, pels quals van ser aprovades les bases reguladores de concessió de beques per a pràctiques professionals en la Direcció General d'Investigació, Innovació, Tecnologia i Qualitat.   
  
  
Segon. Objecte  
Concessió d'una beca per a la realització de pràctiques professionals en matèria d'innovació en salut, dins de l'àmbit d'actuació de la Direcció General d'Investigació, Innovació, Tecnologia i Qualitat de la Conselleria de Sanitat Universal i Salut Pública  
  
Tercer. Bases reguladores  
Ordre 7/2016, de 31 d'agost, de la Conselleria de Sanitat Universal i Salut Pública publicada en el DOGV núm. 7866, de 6 de setembre de 2016.  
  
Quart. Quantia  
L'import destinat a finançar aquesta beca serà de 3.000 € per a l'anualitat 2017 i 9.000 € per a l'anualitat 2018 el que fa un total màxim de 12.000 € i estarà condicionada a la disponibilitat pressupostària necessària per a cada una de les anualitats. La quantia de la beca serà de 1.000 euros bruts mensuals, sobre la qual es farà la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial decret 1493/20268, de 24 d'octubre.  
  
  
Cinqué. Termini de presentació de sol·licituds  
Quinze dies naturals, comptadors a partir de l'endemà de la publicació de la convocatòria en el Diari Oficial de la Generalitat Valenciana.  
  
  
Sisé. Altres dades  
1. Sol·licitud. La presentació de les sol·licituds i documentació acreditativa es realitzarà segons determinen els articles 7 i 8 de l'Ordre 7/2016, de 31 d'agost, de la Conselleria de Sanitat Universal i Salut Pública, açò és, la sol·licitud per via electrònica i la documentació en la fase d'entrevista.  
2. Criteris de valoració. Les sol·licituds es valoraran d'acord amb els criteris establits en l'article 5 de l'Ordre 7/2016, de 31 d'agost. Es convocarà a la fase d'entrevista a les deu persones que hagen obtingut les millors puntuacions en la suma dels primers quatre apartats del barem.  
3. Duració de la beca. Començarà el dia que s'indique en la resolució de concessió i tindrà una duració fins a dotze mesos. La data de començament de la beca no serà abans de l'1 d'octubre de 2017. Podrà prorrogar-se durant un període addicional màxim de dotze mesos addicionals, si hi ha crèdit adequat i suficient en els pressupostos de la Generalitat per als exercicis corresponents, i si l'exercici de l'activitat que estiga efectuant així ho requerisca o aconselle.  
  
València, 8 de juny de 2017.- La consellera de Sanitat Universal i Salut Pública: Carmen Montón Giménez.